Diari Oficial de la Generalitat Valenciana


Sumari del DOGV 4171, del 18-01-2002 (2002/395)

ORDRE de 8 de gener, de la Conselleria d'Agricultura, Pesca i Alimentació, per la qual es modifiquen alguns aspectes de les ajudes per millorar les condicions de producció i comercialització de mel a la Comunitat Valenciana per a l'any 2002, establides mitjançant l'Ordre de la Conselleria d'Agricultura, Pesca i Alimentació de 23 de desembre de 1998.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4171

Data del DOGV
:   18-01-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/395


Data del document
:   08-01-2002

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * apicultura
    * ajuda pública
    * mel
    * FEOGA Garantia
    * suport econòmic
    * ajuda a l'agricultura
    * comercialització

ORDRE de 8 de gener, de la Conselleria d'Agricultura, Pesca i Alimentació, per la qual es modifiquen alguns aspectes de les ajudes per millorar les condicions de producció i comercialització de mel a la Comunitat Valenciana per a l'any 2002, establides mitjançant l'Ordre de la Conselleria d'Agricultura, Pesca i Alimentació de 23 de desembre de 1998. [2002/395]
  
La Conselleria d'Agricultura, Pesca i Alimentació, en col·laboració amb el sector, ha elaborat un nou programa d'actuacions adreçades a millorar l'apicultura de la Comunitat Valenciana en l'any 2002, d'acord amb les bases del Reglament CE núm. 1221/97, del Consell, de 25 de juny de 1997, pel qual s'estableixen les normes generals d'aplicació de les mesures destinades a millorar la producció i comercialització de la mel. Aquest programa ha estat integrat en el programa nacional presentat davant la Comissió de la Unió Europea.
  
El caràcter transhumant que té l'apicultura a la Comunitat Valenciana obliga els apicultors a realitzar la seua activitat lluny del territori de la Comunitat en períodes clau de la tramitació dels seus expedients d'ajudes.
  
La Conselleria d'Agricultura, Pesca i Alimentació, igual que en anys anteriors, entén que l'avançament del període de sol·licitud contribuirà a pal·liar aquesta situació.
  
Així mateix, s'ha considerat convenient mantenir la limitació de la subvenció a les despeses en la sobrealimentació dels eixams, en els termes de l'any anterior.
  
Per tot això, a proposta del director general d'Innovació Agrària i Ramaderia,
  
ORDENE
  
Artícle 1
  
Es modifiquen els articles següents de l'Ordre de 23 de desembre de 1998, de la Conselleria d'Agricultura, Pesca i Alimentació, per la qual s'estableixen ajudes per millorar les condicions de producció i comercialització de mel a la Comunitat Valenciana, la redacció dels quals se substitueix de la manera següent:
  
- Article 4, segon paràgraf:
  
El termini de presentació de les sol·licituds d'ajuda per a la campanya de l'any 2002 començarà l'endemà de la publicació d'aquesta ordre i finalitzarà el 9 de febrer de l'any 2002.
  
- Article 7, tercer guió del segon paràgraf:
  
La subvenció a les despeses en el tractament de la varroasi per mètodes biològics i a la sobrealimentació dels eixams no superarà les 150 PTA, per a cadascun d'ells, per rusc considerat en el paràgraf anterior.
  
- Article 8, apartat A), punt ii):
  
Si, ordenades les sol·licituds d'acord amb aquests procediments, queda un grup de sol·licituds en el mateix nivell de preferència per al qual no hi ha prou fons, s'aplicarà el prorrateig.
  
- Article 9:
  
L'avaluació i el seguiment de la correcta aplicació de les ajudes atorgades s'efectuarà per la Direcció General d'Innovació Agrària i Ramaderia. Aquesta direcció general, dins els tres mesos següents a la finalització del termini de presentació de sol·licituds, en resoldrà les presentades. La falta de resolució expressa en aquest termini implicarà la desestimació de l'ajuda.
  
Article 2
  
Totes les referències que es realitzen al Registre d'Explotacions Apícoles s'entendran, així mateix, realitzades a la Llista d'Explotacions.
  
DISPOSICIONS FINALS
  
Primera
  
Es faculta la Direcció General d'Innovació Agrària i Ramaderia perquè dicte les disposicions necessàries per a l'aplicació d'aquesta ordre.
  
Segona
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 8 de gener de 2002
  
La consellera d'Agricultura, Pesca i Alimentació